《溪田过雨图》
明代·陈完

时雨忽已遍，群山朝来晴。溪田涨新绿，沟浍悉皆盈。

惓兹天气涨，布谷声嘤嘤。黾勉事东作，孰计劳其形。

浩浩谷口趣，猗猗丈人情。朅来应徵辟，远入嵩阳城。

写图想旧业，千里云烟横。

作者简介：明南通州人，字名甫，号海沙。万历举人，有《皆春园集》。亦工乐府，有杂剧二十余种，所辑有《辞场合璧》。